Lav et referat af nedenstående tekst:

Tekst:
Mens malermester Jesper Hedegaard Thomsen svinger malerpenslen har han hele tiden tankerne på, at han skal ned og flytte sin bil. Han er i gang med at male en lejlighed i Aalborgs vestby, men en stor del af hans arbejdsdag går med at flytte firmabilen, for han må kun holde foran lejligheden i én time. -	Det er tid, der går fra malerarbejdet hver gang. Det er tid, der koster. Jeg bruger et kvarter på det hver gang, siger Jesper Hedegaard Thomsen. Malermesteren fortæller, at han henter ting i sin bil flere gange i løbet af en arbejdsdag. Derfor mener han, at han har brug for at holde tæt på lejligheden. -	Det er jo ikke kun malerbøtter. Det er også stiger, tunge støvsugere, slibemaskine og sprøjteanlæg, som jeg slæber rundt på, forklarer Jesper Hedegaard Thomsen. Jesper har fået flere afslag Håndværkere kan få en særlig parkeringsdispensation fra de almindelige parkeringsregler i Aalborg, så de kan parkere i centrum, men det har malermesteren flere gange fået afslag på. I det seneste afslag, som Aalborg Kommune har givet den 20. juni, skriver de: "Vi har afvist din ansøgning om parkeringsdispensation, da renoveringsmaler ikke er tilstrækkeligt grundlag." Det afslag er Jesper Hedegaard skuffet over, for han ved, at håndværkere i andre fag får dispensationen. -	Jeg synes, det er diskriminerende. Jeg ved ikke, om jeg vil kalde det at svine vores fag, men det er i hvert fald at nedgøre vores fag, siger Jesper Hedegaard Thomsen. Håndværkere misbrugte regler Ifølge rådmand for By og Land, Jan Nymark Thaysen (V), har Aalborg Kommune for få år siden strammet sine parkeringsregler, fordi nogle håndværkere misbrugte reglerne, da de var mere liberale. Det gav klager fra beboere, der havde svært ved at parkere. Nu skal håndværkere dokumentere, at de har brug for arbejdsbilen i løbet af dagen for at få den særlige parkeringsdispensation. -	Hvis det bare er ren aflæsning af materialer, som de skal bruge oppe i den lejlighed, du er ved at renovere, så får du ikke en parkeringstilladelse. Men hvis du har et arbejdsbord i din bil, hvis du er afhængig af din bil for at udføre din opgave, så giver vi en tilladelse, siger rådmanden. Nye regler kvæler erhvervsliv Rådmandens partikollega byrådsmedlem Maja Torp (V) mener til gengæld, at kommunens erhvervsparkeringsregler er blevet for rigide. -	Vi skal ikke lave flere regler og kræve mere dokumentation. Det skal ikke være så bureaukratisk. Det bliver jo også sværere som kunde i midtbyen at rekvirere en håndværker, hvis parkeringsvilkårerne er så ringe, siger Maja Torp. Hun mener, at der især i dagtimerne, hvor mange af beboere med biler er på job, er plads til at mange flere håndværkere kan parkere i byen. -	Når man har et stykke arbejde, som man skal udføre i midtbyen, hvor man har tunge ting, man skal løfte frem og tilbage, så duer det ikke, at man ikke kan parkere tæt på, hvor opgaven skal løses. Så er vi jo med til at kvæle noget af erhvervslivet inde i byen, siger Maja Torp. Stiller p-skiven selvom man ikke må Lige nu er malermesterens løsning at stille p-skiven hver time. Mens han gør det, ser TV2 Nords reporter en elektriker, der også holder pause fra et renoveringsarbejde for at stille sin p-skive i firmabilen. Han har dog ikke lyst til at tale om parkeringsudfordringerne. -	Man må jo ikke stille på sin p-skive, men det kan man jo blive nødt til, siger Jesper Hedegaard Thomsen. For at imødekomme håndværkerne har Aalborg Kommune netop besluttet at reservere 24 parkeringspladser til gulpladebiler rundt om i byen i dagtimerne. Det bliver to pladser 12 forskellige steder i byen, og det er pladser som håndværkerne skal betale for at bruge. Rådmand Jan Nymark Thaysen forventer, at den ordning går i gang sidst på året. -	Vi prøver faktisk at komme erhvervslivet i møde. Det vil en maler også kunne benytte sig af, siger Jan Nymark Thaysen. Overvejer at droppe arbejde i Aalborgs centrum Malermesteren overvejer nu, om parkeringsbøvlet i Aalborg er det hele værd. -	Jeg har overvejet, om vi skal til at begynde at tage arbejde uden for Aalborg Kommune, fordi det er nemmere at parkere, men jeg vil da hellere arbejde her, hvor jeg selv bor, siger Jesper Hedegaard Thomsen. Aalborg Kommune udstedte sidste år 1800 parkeringsdispensationer til blandt andet håndværkere og flyttebiler.

Referat:
Malere bliver diskrimineret i forhold til andre håndværkere, når de skal udføre deres arbejde i Aalborg. Det mener en malermester fra Hasseris, der får afslag på at parkere med firmabilen i centrum af Aalborg.